open-index/open-wikipedia-markdown huggingface dataset:
Jarðarkona

**Jarðarkona** (frøðiheiti - *Rallus aquaticus*) er heldur minni en akurskritt. Omaná er hon morflekkut; í neðra blágrá frá nevinum aftur undir hálva vongbrigðuna. Aftanfyri har er hon rondut svørt og hvít, ella svørt og bleikreyð, og undir velinum bara bleikreyð. Nevið heldur langt og nakað bogið, yvirnevið dimt, undirnevið reydligt. Hon eigur víða hvar í Norðurevropa; um heystið fer hon suður til heitari lond. Í Íslandi verður hon tó allan veturin og leitar sær til tær heitu keldurnar. Hon dugir bæði at svimja og kava. 

Eisini í Føroyum er hon alt árið. Men lítið sæst til hennara; náttarfuglur er hon, og tá ið hon onkuntíð kemur út um dagin, dugir hon væl at fara hulisliga at. Lítið ella einki sæst hon flúgva; men óføra kvik er hon til fóts; kemur fólk dáttliga fram á hana, rennur hon burtur, so lágt eftir jørðini, at hon tykist lík rottu. Bilsin var eg tí, tá ið eg eina ferð um summarið sá eina í síðum bø standa uppreista sum lundi, og við upptoygdum hálsi til at skimast út yvir grasinum. Mest tær eru sæddar man vera í fjósum og kjallarum, har tær smúgva sær inn tær køldu næturnar og so verða fangaðar av fólki um morgunin — eitt prógv fyri, at tær halda seg nær húsum, tó at tær ikki síggjast. Flestar eru tær um heystið og veturin; kann vera at meginparturin kemur úr Íslandi, men ivaleyst eiga tær eisini í Føroyum, tó at einki hoyrist um, at reiður er funnið. 

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Gruiformes
Metta

**Metta** (frøðiheiti - *Porzana*) 

## Slag
**Porzana parva* (Lítil tjarnarsmetta)
**Porzana porzana* (Døggsmetta)
**Porzana pusilla* (Dvørgsmetta)

## Sí eisini
* Fuglar í Føroyum

Bólkur:Fuglar
Bólkur:Gruiformes
Sevhøna

**Sevhøna** (frøðiheiti - *Gallinula chloropus*) 

## Sí eisini
* Fuglar í Føroyum

Bólkur:Fuglar
Bólkur:Gruiformes
Sjógvhøna

**Sjógvhøna** (frøðiheiti - *Fulica atra*) er dimmgrá á liti og nakað sum lomvigi til støddar. Nevið er hvítt og líkist nakað høsnanevi. Frá tí og niðan um eyguni liggur ein hvítur, berur og tjúkkur húðarlepi. Beinini eru grønlig; á táunum hevur hon stór bløð, so fólk sigur, hon er hálvur fitjufuglur. Og hon livir meir sum fitjufuglur enn sum klófuglur, heldur seg nógv á blotanum og dugir væl at svimja og kava. Reiðrið er stórt. Tað ger hon sær av steyri og sevstelkum, helst í vøtnum ella áum. Oftast stendur tað á botni, men stundum flýtur tað, og tá tjóðrar hon tað at áarbakkanum við longum stráum. Tað hendir seg, at hon ger tað uppi á turrum. Ungarnir, 6—12 í tali, svartir við reyðum høvdi, fara á vatnið, so skjótt teir eru útkomnir. Fyrsta veturin kennast teir frá hinum gomlu av tí, at teir eru hvítflekkutir í neðra. 

Sjógvhønan eigur víða hvar í Evropa. Føðin er ymis, ormar, kúvingar og kræklingar, fiskur, fræ og ber, vatnvøkstir og bløðrutari. Í Føroyum eigur hon ikki; her sæst hon mest inni á víkum og vágum um heystið og fyrra partin á vetri. Stundum verður hon borin heim at ala; við góðari viðgerð verður hon skjótt spøk og fólkaalskin, men livir ikki, uttan hon fær ein hyl at svimja í. Í Íslandi, Noregi og Svøríki er hon nógv nørd í seinnu árunum, og hvør veit, um hon ikki eisini kemur at eiga í Føroyum. 

## Sí eisini
* Fuglar í Føroyum

## Keldur

* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Gruiformes
Nevfatti

**Nevfatti** (frøðiheiti - *Recurvirostra avosetta*) er ein stórur svartur og hvítur vaðfuglur í avocet og stilt familjuni, Recurvirostridae. Hann er 43 cm langur frá nevi til vel. Nevið boðar uppeftir og við tí leitar hann eftir føði í sjóvarmálanum, tað kann t.d. vera krabbadjór, fiskaegg, maðkar og algur. Fuglurin ynglar í Evropa og vestur og mið Asia. Hann er flytifuglur og býr tað mesta av vetrinum í Afrika og suður Asia. Nakrir fuglar flyta tó ikki um veturin og verða verandi í eitt nú suður Onglandi og suður Spania. Nevfatti er rættiliga vanligur at síggja um heystarnar við vaðahavið við vesturstrondina í Danmark. Mótsatt fleiri øðrum sløgum av vaðafugli, so sær man ofta henda fuglin svimja á sjónum, hann hevur nevniliga svimjihúð á klørnum.

## Sí eisini
* Fuglar í Føroyum
 

Bólkur:Fuglar
Bólkur:Charadriiformes
Vípa

**Vípa** (frøðiheiti - *Vanellus vanellus*) er til støddar nakað sum bládúgva. Hon hevur mangar litir, omaná mest morgrøn, framman dimmblá, í neðra hvít; vongurin er korkalittur oman fyri knúgvan og svartur ytst; undir velinum er hon vakurt brondut. Best kennist hon av tí langa toppinum á nakkanum. Tó at veingirnir eru kubbutir, er hon bæði lættfloygd og skjótfloygd; ofta ger hon knøpp køst og vendingar í flognum. Hon eigur víða um Europa og Asia. Eggini eru 4, grønlig ella brúnlig við svørtum blettum. Kemur fólk fram at reiðrinum, leikar hon í sum eitt ørt uttanum; hundar og krákur rýkur hon á uttan fyrilit. Í Føroyum síggjast tær stundum vár og heyst, borandi í bønum eftir sniglum og reyðmøðkum. Áður vistu menn so at siga einki um, at vípa hevði átt í Føroyum, nú í hesum seinnu árunum hevur tað ikki verið so sjaldsamt. Dámligt hevði tað verið, um hesin hugnaligi fuglur kom fyri álvara at byggja hjá okkum.

## Kelda


## Sí eisini
* Fuglar í Føroyum

Bólkur:Fuglar
Bólkur:Charadriiformes
Brandur Suðuroy

**Brandur Magnussen Suðuroy** (føddur 4. juli 1994) er føroyskur fótbóltsleikari, miðvallaleikari og áleypsleikari. Hann spælir við FC Suðuroy og við U19 landsliðnum hjá Føroyum. Hann hevur fyrr spælt við U17 og U15 ungdómslandsliðunum hjá Føroyum. Brandur spældi sín fyrsta dyst í bestu føroysku fótbóltsdeildini 22. august 2010, tá FC Suðuroy vann 2-1 á B36.

## Luttók í UEFA 2012 undankapping fyri U19 lið
Brandur Suðuroy luttók fyri Føroyar á U19 landsliðnum í EM undankapping. Føroyar vann ein dyst 4-0 móti San Marino, tapti 9-1 móti Portugal og tapti 3-1 móti Ungarn. Føroyar endaði næstniðast í bólkinum við 3 stigum, Portugal vann dystin við 7 stigum, Ungarn fekk eisini 7 stig og San Marino endaði niðast við ongum stigi.

## Luttók í UEFA 2011 undankappingini fyri U17 lið
Í 2010 spældi hann 3 dystir fyri Føroyar í UEFA undankappingini 2011 í Ungarn fyri dreingir U17. Dystirnir vóru móti Slovakia, sum vann 3-0, Ungarn, sum vann 2-0 og so spældu teir javn móti Andorra 0-0. Føroyar hevði betri málúrtøku enn Andorra og endaði tí sum nummar 3 av 4 liðum í bólki 10.

## Keldur


## Ávísing úteftir
* FCSuduroy.com . 
* UK.UEFA.com, UEFA Under-17 Championship, Faroe Islands.
* Faroesoccer.com

Bólkur:Føroyskir fótbóltsspælarar
Bólkur:Føðingar í 1994
Bólkur:FC Suðuroy leikarar
Bólkur:Vágbingar
Heini Bech

**Heini Bech** (føddur 21. juni 1990) er føroyskur fótbóltsleikari. Hann er úr Porkeri og spældi sum verjueikari á besta liðnum hjá FC Suðuroy, sum spældi í Vodafonedeildini í 2010 og 1. deild í 2011. Síðan flutti hann til Svøríkis at arbeiða og spældi tí ikki fótbólt í 2012.

## Keldur


## Ávísing úteftir
* FCSuduroy.com . 

Bech, Heini
Bólkur:Føðingar í 1990
Bólkur:FC Suðuroy leikarar
Kári í Lágabø

**Kári í Lágabø** (føddur 12. juni 1983 í Vági) er føroyskur fótbóltsleikari, verjuleikari og miðvallaleikari. Hann spælir við besta liðnum hjá FC Suðuroy, sum spælir í Effodeildini í 2012, í 1. deild í 2011 og Vodafonedeildini (sum besta deildin nevndist tá) í 2010. Í 2009 spældi Kári í Lágabø eitt skifti við føroyska fótbóltsfelagnum í Keypmannahavn, ÍF Føroyar. Hann spældi onkran dyst í Seriu 1, har hann eisini skoraði mál fyri ÍF Føroyar.

## Keldur


## Ávísing úteftir
* FCSuduroy.com
* FaroeSoccer.com, profilurin hjá Kára í Lágabø

Bólkur:Føroyskir fótbóltsspælarar
Bólkur:Føðingar í 1983
Bólkur:FC Suðuroy leikarar
Bólkur:Vágbingar
Jónas Þór Næs

**Jónas Þór Næs** (føddur 27. desember 1986) er føroyskur fótbóltsleikari, verjuleikari og miðvallaleikari. Hann spælir við B36 í Effodeildini og fyri Føroyar (A-landsliðið). Jónas Tór hevur spælt við fleiri donskum, íslendskum og føroyskum fótbóltsfeløgum.

## Fótbóltsleiðin
* 2004-06 BK Frem í Danmark
* 2006-07 Fremad Amager í Danmark
* 2007 AB í Føroyum
* 2007-08 Køge Boldklub í Danmark
* 2008 NSÍ í Føroyum
* 2009-10 BK Frem í Danmark
* 2010 B36 í Føroyum
* 2011 Valur í Íslandi

## Keldur


## Ávísing úteftir
* B36.fo , Almenna heimasíðan hjá felagnum.
* NSÍ.fo
* FaroeSoccer.com

Næs, Jónas Tór
Næs, Jónas Tór
Næs, Jónas Tór
Bólkur:B36 leikarar
Bólkur:NSÍ leikarar
Bólkur:AB leikarar
Símun Samuelsen

**Símun Eiler Samuelsen** (føddur 21. mai 1985 í Vági er føroyskur fótbóltsleikari, miðvallaleikari. Hann spælir í løtuni (2010) við HB og við føroyska A-landsliðnum. Símun spældi í fimm ár í Íslandi við fótbóltsfelagnum Keflavík. Eitt tíðarskeið í 2007, meðan hann spældi í Íslandi, varð hann lántur út til norska felagið Notodden. Barndómsfelagið hjá Símun var VB.

## Fótbóltsleiðin
* 2001-02 VB
* 2003 GÍ
* 2004-05 VB og VB/Sumba (eitur nú FC Suðuroy)
* 2005-07 Keflavík
* 2007 Notodden (lán)
* 2008-09 Keflavík
* 2010 HB

## Keldur


## Ávísingar úteftir
* National football teams, profilur
* Keflavik leikara profilur
* UEFA.com

Bólkur:Føroyskir fótbóltsspælarar
Bólkur:Føðingar í 1985
Bólkur:Føroyskir landsliðsleikarar
Bólkur:HB leikarar
Lógv

**Lógv** (frøðiheiti - *Pluvialis apricaria*) er ein av okkara vakrastu og dámligastu heiðafuglum. Burturfrá ansast mest hin svarti liturin í neðra, við ál upp eftir barkanum og út á vangarnar, og við hvítum jaðara uttanum; omaná er hon dimm við nógvum gullglitrandi smáum blettum. Á bøguni er gult og hvítt ímillum í tí svarta. Um heystið er hon hvít í neðra, annars dimm við gulum og brúnum blettum. Vetrartíðina er hon í Afrika og sunnasta Suður-Europa. Um mariumessu, stundum fyrr, kemur hon higar. Í smáum flokkum flýgur hon um nakrar dagar, so fer hon at søkja sær bústað. Best dámar henni lyngheiðar, snøgt graslendi kann eisini vera nóg gott. Kvik og kimilig titar hon hár allan dagin og leitar sær eftir ormum og øðrum átuligum. Reiðrið er ein lítil kulla, fóðrað við mosa og mjúkum grasi. Tíðliga í mai verpur hon 4 brúnlig egg við dimmum blettum. Bøgan vermir. Kemur fólk nær, so sleppur hon sær burtur av reiðrinum, áðrenn hon er sædd. Hesa tíðina eru tær spakar. Stundum seta tær seg upp á eina túgvu og toyggja seg upp at skoða ókunnumannin. Ofta fylgja tær honum langt á veg, látandi sítt eyðkenda blídliga sø-dii.

Nærum 3 vikur tekur tað at klekja eggini út. Og ungarnir — ja, flestu heiðafuglar hava vakrar ungar, men vakrastur av øllum er láarungin, glitrandi gulur omaná við svørtum blettum og krókutum strikum, rætt eitt yndisligt lítið lív. Men teir eru sjaldsamir at síggja. Stuttur er steðgur teirra í reiðrinum; og tá ið teir so halda vanda vera á ferð, duga teir væl at finna sær eitt stað, hvar teir ikki skiljast frá jørðini. Floygdir ungar hava sama lit sum tær gomlu um veturin. Um mikkjalsmessutíð sæst lítið og einki til láir, men eftir veturnáttadag eru tær aftur og halda seg í stórum flokkum uppi í fjøllunum — tað man helst vera íslendskar láir, sum eru á ferð suðureftir og steðga her eina tíð. Um næturnar hoyrast tær stundum láta lágt á haga, men tá ið lýsir, fara tær aftur niðan í topparnar. Nú eru tær styggar; men stuttligt er at síggja leik teirra í loftinum — tú sært ein stóran flokk av dimmum fuglum, flúgvandi ymsar vegir við harðari ferð; so við eitt er hvør fuglur hvítur, í sama eygnabrá hava teir allir vent sær runt, so sum væl vandir fimleikarar gera. Hvussu kunna tær gera tað Munna tær hava ein formann, sum allar akta tá hann sigur: »umkring«?

## Slag
**Pluvialis squatarola* (Fjørulógv)
**Charadrius morinellus* (Kviðreyð lógv)

## Sí eisini
* Fuglar í Føroyum

## Kelda


Bólkur:Fuglar
Bólkur:Charadriiformes
Fjørulógv

**Fjørulógv** (frøðiheiti - *Pluvialis squatarola*) 

## Sí eisini
* Fuglar í Føroyum

Bólkur:Fuglar
Bólkur:Charadriiformes
Svarthálsa

**Svarthálsa** (frøðiheiti - *Charadrius hiaticula*) er lítið kroppstørri enn grátítlingur, men hevur nógv longri veingir. Á bakinum er hon morgrá, í neðra hvít. Høvdið er flekkut av gráum og svørtum og hvítum; hálsurin er hvítur við svørtum ringi, sum breiðir seg niður á bringuna. Svarthálsan heldur seg mest á eyri ella sandi. Hon eigur uppi á berum fjøllum, ella har sum hon finnur eyrlendi lægri á haga. Eggini eru 4, ring at finna, tí tey eru samlitt við eyrin. Kemur fólk nærhendis reiðrinum, rennur hon undan, stólpandi og bóltandi, við veingjunum skavandi eftir jørðini og útbreiddum veli trýst niðurá. 

Dúnungarnir eru grønir og gráir; lítið sæst til teirra, tí teir fjala seg millum steinarnar. Tá ið teir eru floygdir, kennast teir frá hinum gomlu, av tí at teir eru hvítir á bringu og barka. So flyta bæði gamlar og ungar í flokkum oman á eyrin við vatnstrendurnar ella á sandin við sjóvarstrondina. Lítið síggjast tær flúgva, einki ganga tær, og tó eru tær ikki í frið, renna kvikar aftur og fram, bráðsteðga eitt lítið bil, og so aftur at renna, alt meðan tær hvína eitt vælljóðandi "dújit". Um mikkjalsmessu rýma tær — suður til Afrika. 

## Slag
* *Charadrius dubius* (Lítil svarthálsa)
* *Charadrius vociferus* (Tvíringd svarthálsa)

## Sí eisini
* Fuglar í Føroyum

## Keldur

* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Lítil svarthálsa

**Lítil svarthálsa** (frøðiheiti - *Charadrius dubius*) 

## Sí eisini
* Fuglar í Føroyum

Bólkur:Fuglar
Bólkur:Charadriiformes
Reyðspógvi

**Reyðspógvin** (frøðiheiti - *Limosa limosa*) er væl minni enn spógvi. Nevið er líka langt sum spósnev, men beint ella eitt sindur uppábent. Hann er sera hábeintur. Høvd og hálsur og bringa er reyðbrúnt, koparlitað - harav hevur hann eisini navnið koparsnípa. Kápan er flekkut av dimmbrúnum og bleikbrúnum, velið er svart, í neðra er hann hvítur. Tá ið hann flýgur, sæst ein hvít strípa á veingjunum. Um veturin er hann mest gráligur omaná. Hann er ikki ofta at síggja í Føroyum, og sera sjáldan hevur hann reiðrast; men í seks ár (1914—1919) átti hann stutt oman fyri bøgarðarnar í Sandavági. Dúnungin líkist mest spósunga. 

## Sí eisini

* Fuglar í Føroyum.

Bólkur:Fuglar
Bólkur:Charadriiformes
Spógvi

**Spógvin** (frøðiheiti *Numenius phaeopus*) kemur vanliga seinna partin í apríl, og tá ið komið er út um krossmessu,  hoyra vit  hansara vakra bríkslandi  mál í bø og haga. Hann eigur um somu leiðir sum tjaldur, men í vølli. Til reiður grevur hann sær eina kullu, sum hann oftast klæðir innan við deyðagrasi ella mosa. Seinna partin í mai verpur hann 4 - sjáldan 3 - og ger ongan dag millum hvørt eggið. Tey eru brúnlig-grøn við dimmum blettum. Tó at tey eru nógv størri enn tjaldursegg, bilar honum aldri at verma, tí hann dugir so væl at leggja tey í reiðrinum: trý tætt at hvørjum øðrum við spíska endanum inn móti miðjuni; tá gera tey sum ein ring við einum breiðum gloppi í, og í hetta gloppið leggur hann hitt fjórða eggið langvegin. Soleiðis løgd eru tey lættast at breiða seg útyvir, tí nú er víddin minst, og nakað smalri annan vegin. Tá ið fólk kemur nær, sker steggin í eitt bríksl, og bøgan skundar sær av, rennur ella flýgur tætt yvir jørðini, til hon er ivaleysa langt burtur. 

23 ella 24 dagar eftir, at seinasta eggið er vorpið, kemur út. Ungarnir eru sera vakrir, bleikgulir við dimmbrúnum prikkum; oman á høvdinum hava teir ein avlangan svartan ring, sum eina krúnu um skallan; úr honum gongur ein svørt strika fram í nevið og onnur aftur í nakkan. So skjótt, teir eru turrir, fara teir úr reiðrinum - altíð er ein, ofta tveir rýmdir, áðrenn hin seinasti er útkomin; og frálíka skjótt kunna teir renna. Kemur fólk har um vegir, so bríksla tey gomlu til ávaring, og teir trýsta seg slættar niður í vøllin. Tá eru teir ótrúliga ringir at fáa eyga á. 

Spósnevið er so neyðarsliga klænt og lint, at til verju dugir tað ikki. Men hin rádni er ikki fyri ongum. Kemur kjógvi ella likka nær, so rýkur hann við einum geyli eftir teimum, og snúiligur, sum hann er, berjir hann tey við vongknugvunum. Makin, sum hoyrir rópið, er skjótt hjá, og fíggindin skundar sær at flýggja. Er tað størri fuglur, ravnur ella bakur, samlast ofta fleiri spógvar til og reka hann burtur. Tá ið ungarnir eru floygdir, koma bæði teir og hinir gomlu í bøin. Seinna partin í august fara teir at rýma, ungarnir nakað seinni enn teir gomlu, og onkur ungi kann síggjast til eftir mikkjalsmessu. Um veturin sigast teir at vera í Suðurafrika. 

## Slag
**Numenius arquata* (Tangspógvi)
**Limosa limosa* (Reyðspógvi)
**Limosa lapponica* (Lónspógvi)

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Tangspógvi

**Tangspógvi** (frøðiheiti - *Numenius arquata*) er góður at kenna frá spógvanum, av tí at hann er nógv størri. Nevið er óføra langt, og tjúkt hareftir. Í Føroyum og Íslandi eigur hann ikki, men annars um alt Norðurevropa, í Noregi líka norður til Norðkapp. Haðani kemur han til Føroyar um heystið, tá ið hin spógvin er farin, og rýmir so frá okkum, tá ið hin spógvin er afturkomin. Mest heldur hann seg í fjøruni, ella lágt á bø og haga. Hann vaðar nógv á sjónum og dugir eisini at svimja. Harðmæltur er hann; eitt snjalt "hújid" hoyrist stundum frá honum, bæði tá ið hann flýgur, og tá ið hann situr. Styggur er hann, og so varin, at tað er sjáldan at koma honum í skotmála. Aðrir fuglar, sum eru um vegir, duga væl at skyna á, tá ið hann varnast vanda, og skunda sær eisini burtur. 

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Stelkur

**Stelkur** (frøðiheiti - *Tringa totanus*) er væl kroppstørri enn tjaldursgrælingur. Best kennist hann av teimum avbara longu, vakurt reyðu beinunum. Omaná er hann grásprøklutur við dimmum veingjafjøðrum, í neðra hvítur við svørtum prikkum. Nevið er reytt út frá rótini, dimt har frammi. Ungfuglurin er dimmgráur omaná. Í Føroyum er hann heldur sjáldsamur fuglur nú á døgum, og sera sjáldan eigur hann. Helst tíðliga á sumri hendir tað seg at síggja hann við sínum leikandi lætta gongulagi tita um við sjóvarstrondina ella niðarlaga í bønum og haganum. Tá er hann á veg til Íslands, har hann eigur í meingi við vøtn og áir, sum hann veður út í, so langt sum tey longu beinini grynna. Kemur ravnur ella bakur nær, fylkjast stelkarnir saman og rúka á fíggindan til at  reka hann burtur. Tá ið bøgan fer av reiðrinum, breiðir hon stundum mosa yvir eggini. Um heystið síggja vit teir aftur við ungunum, og tað hendir, at onkur steðgar allan veturin; tá eru teir meira dimmgráir omaná. 

## Slag
**Tringa erythropus* (Svartstelkur)
**Tringa flavipes* (Lítil gulstelkur)
**Tringa glareola* (Vaðstelkur)
**Tringa melanoleuca* (Stórur gulstelkur)
**Tringa nebularia* (Hvítstelkur)
**Tringa ochropus* (Flykrustelkur)
**Tringa solitaria* (Mintdimmur stelkur)
**Tringa stagnatilis* (Vatnastelkur)
**Xenus cinereus* (Nevfattur stelkur)
**Actitis hypoleucos* (Fjørustelkur)
**Actitis macularia* (Flekkustelkur)
**Limnodromus scolopaceus* (Snípustelkur)

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Vágs Svimjihøll

**Vágs Svimjihøll** er ein svimjihøll í Vági. Høllin hevur ein svimjihyl, sum er 25 metrar langur og hevur fýra banar. Svimjihøllin í Vági læt upp í 1979 og er bygd saman við Vágs Skúla. Inngongdin er frá Toftavegi. Skúlabørnini í syðru helvt av Suðuroynni brúka svimjihøllina sum partur av teirra undirvísing. Svimjihøllin er opin umleið annan hvønn dag, mánadag, mikudag, fríggjadag og leygardag fyri almennari svimjing. Harumframt brúkar svimjifelagið Susvim svimjihøllina til teirra svimjivenjingar.

## Ávísing úteftir
* Vagur.fo, heimasíðan hjá Vágs kommunu.
* Susvim.mono.net , heimasíðan hjá Susvim (Suðuroyar Svimjifelag).

Bólkur:Svimjihallir í Føroyum
Bólkur:Bygningar
Bólkur:Vágur
Bólkur:Svimjing
Ægir (svimjifelag)

**Ægir** er eitt svimjifelag við heimstaði í Klaksvík. Ægir varð stovnað í 1975, eitt ár eftir at Klaksvíkar Svimjihøll læt upp á fyrsta sinni. Felagið hevði nógv góð úrslit tey fyrstu árini. Síðan er kappingin blivin harðari og onnur feløg hava eisini ment seg nógv. Nógv børn og ung svimja við Ægir, á heimasíðuni verður nevnt, at 120 børn svimja við Ægir. Á svimjistevnu í Havn í februar 2010 vann Ægir kappingina við 11 gull, 11 silvur og 10 bronsu heiðursmerkjum.

## Venjarar hjá Ægi
Høvuðsvenjari hjá felagnum er Petur Heðin á Fløtti, sum saman við Jón Bjarnason er landsliðsvenjari. Høvuðsvenjari hjá yngru børnunum er Kári J. á Høvdanum. Rúna Joensen
er venjari hjá bólki 1, Martin í Heimistovu er venjari hjá bólki 2 og Carsten Wigant Andersen er venjari hjá bólki 3.

## Landsliðssvimjarar og aðrir svimjarar hjá Ægi
Í 2010 vóru hesi úttikin til kappingarstevnu í Íslandi:
*Heðin L. Olsen 
*Bjarni M. Petersen
*Turið S. Christiansen

Harumframt vóru hesir ungu svimjarir úttiknir til venjingarlegu í Íslandi, sum var í sama tíðarskeiði sum kappingin fór fram: 
*Eva Trygvadóttir
*Alvi Hjelm 
*Sigmundur Mørkøre

Aðrir svimjarar hjá Ægi hava eisini klárað seg væl í seinastuni. Nevnast kunnu eitt nú Cecilia Eysturdal og Monika Biskopstø, sum saman við Turið S. Christiansen og Evu Trygvadóttur settu nýtt føroyskt met í 4x200 m frí við tíðini 8:58.93 á Ægirstevnuni 2010. Tað var samstundis eisini nýtt føroyskt juniormet.

## Elspa Mørkøre
Ein av ægirsvimjarunum, sum eigur fleiri av føroysku metunum er Elspa Mørkøre, sum í løtuni (oktober 2010) eigur metini á langbana í 100 og 200 metrar ryggsvimjing og 200 m og 400 m blandað. Á stuttbana eigur hon metini á 100 m og 200 m frí, á 50 m og 200 m ryggsvimjing og í 100 m, 200 m og 400 metrum blandað. Harumframt eigur hon eisini saman við øðrum metið í 4x100m frí á stuttbana.

## Nakrir kendir ægirsvimjarar
Nevnast kunnu nakrir ægirsvimjarar, sum hava vunnið fleiri heiðursmerki, og fleiri av teimum hava eisini sett føroysk met, men í flestu førum eru metini nú betrað av øðrum dugnaligum svimjarum.
*Tóra við Keldu (tók lut á Paraolymiaduni fyri Føroyar, vann fleiri heiðursmerki)
*Kristian Olsen
*Søren Olsen
*Petur Heðin á Fløtti
*Petra Gardar
*Jan Gardar
*Símun á Høvdanum
*Oluffa á Høvdanum
*Elmar Ósá
*Martin Venned
*Sita Rajani
*Anja Joensen

## Nevndin í Ægi
* Símun á Høvdanum, formaður
* John D. Olsen, peningarøkil
* Dann Hjelm, nevndarlimur

## Keldur


Bólkur:Svimjing í Føroyum
Bólkur:Føroysk svimjifeløg
Klaksvíkar Svimjihøll

**Klaksvíkar Svimjihøll** er svimjihøll í Klaksvík, sum hevur fleiri hylar og sum nú eisini verður rópt **Baðilandið í Klaksvík**, eftir at høllin varð umvald og stórur rutsjibani, vatnkanónir, bobluøkið vm. var sett upp. Svimjihøllin í Klaksvík læt upp á fyrsta sinni í 1974. Svimjifelagið Ægir venur í svimjihøllini. Skúlar og barnagarðar leiga høllina so børnini kunnu læra at svimja, og so er almenn svimjing hvønn dag uttan mánadag.

## Keldur


## Ávísingar úteftir
* Svim.fo, Heimasíðan hjá Klaksvíkar Svimjihøll.

Bólkur:Ítróttur í Føroyum
Bólkur:Bygningar
Bólkur:Svimjing
Bólkur:Svimjihallir í Føroyum
Bólkur:Klaksvík
Vatnastelkur

**Vatnastelkur** (frøðiheiti - *Tringa stagnatilis*) 

## Sí eisini
* Fuglar í Føroyum

Bólkur:Fuglar
Bólkur:Charadriiformes
Hvítstelkur

**Hvítstelkur** (frøðiheiti - *Tringa nebularia*) eigur á vátum haga og vátum skógarlendi úr Skotlandi tvørtur um Ásia og Evropa. Ein lítil stovnur er í Ytru Suðuroyggjum, og tey seinastu árini er hann farin at eiga í Hetlandi. Hvítstelkur er flytifuglur. Nakrir eru í vetrarvist í Vesturevropa og annars í tropiskum Afrika. Í flytitíðini síggjast flestir í Norðuratlantshavi. Oftast sæst hann í juli til oktober í Orknoyggjum og Hetlandi, men sæst hendingaferð í Íslandi og í Føroyum.

Hvítstelkur er størri enn stelkur, men minni og mjávaksnari enn lónspógvi, sum hann eisini líkist. Nevið er heldur langt og eitt lítið sindur fatt. Beinini eru grágrøn og long. Hvítstelkur er gráur á bakinum, og hann tykist sum heild ljósari enn stelkur. Sum á øllum stelkaslogum er búnin ikki so skiftandi.

## Sí eisini
* Fuglar í Føroyum

Bólkur:Fuglar
Bólkur:Charadriiformes
Ítróttarhøllin í Trongisvági

Ítróttarhøllin í Trongisvági varð bygd fyrst í 1980'unum. Høllin er ikki bara ein ítróttarhøll, har er eisini skúli og kantina og stórt felagshøli umframt stórur gangur. Í kjallaranum er barnagarður og frítíðarskúli. Síðan høllin varð tikin í brúk hevur hon verið brúkt til nógvan ymiskan innandura ítrótt t.d. flogbólt, borðtennis, fimleik, hondbólt og innandura fótbólt. Ítróttarhøllin verður eisini brúkt til onnur endamál enn ítrótt, eitt nú til almennir fundir, undirhald vm., sum krevja stór hølir, t.d. valfundir, dans, konsertir, sølustevnur, famijutiltøk, barnatiltøk, sirkus og mangt annað. Ítróttarhøllin er onkuntíð karmur um bilaframsýningar og sølustevnur.

## Kampingpláss
Parkeringsøkið sunnanfyri Ítróttarhøllina í Trongisvági er eisini kampingpláss.

## Keldur

*FBF.fo

## Ávísingar úteftir
* TBF.fo , Tvøroyrar Borðtennisfelag
* TBFlogbóltur.com 
* TB.fo 

Bólkur:Ítróttarhallir í Føroyum
Bólkur:Bygningar
Bólkur:Trongisvágur
Bólkur:Tvøroyri
Høllin á Hálsi

**Ítróttar- og Samkomuhøllin á Hálsi** verður eisini nevnd **Høllin á Nabb**. Høllin var bygd í 1969-70 og varð tikin í brúk í 1970. Tað vóru ítróttarfeløg í Havn sum stóðu fyri raksturinum av høllini heilt fram til 2004, tá Tórshavnar kommuna keypti høllina fyri eina krónu. Ítróttarfeløgini sum áttu og róku høllina áðrenn kommunan yvirtók hana vóru Neistin, Kyndil, B36 og HB.

## Keldur


## Ávísingar úteftir
*Tórshavnar Kommuna - Forsíða (Høllin á Hálsi)
*Neistin.fo
*Kyndil.fo
*HB.fo
*B36.fo

Bólkur:Ítróttarhallir í Føroyum
Bólkur:Tórshavn
Lítil gulstelkur

**Lítil gulstelkur** (frøðiheiti - *Tringa flavipes*) 

## Sí eisini
* Fuglar í Føroyum

Bólkur:Fuglar
Bólkur:Charadriiformes
Gulstelkur

1. **[[Lítil gulstelkur]]** - Tringa flavipes

2. **[[Stórur gulstelkur]]** - Tringa melanoleuca

Bólkur:Fuglar 
Bólkur:Charadriiformes
Vágshøll

**Vágshøll** er ítróttarhøllin í Vági, sum er Vesturi á Eiðinum, beint við fótbóltsvøllin. Ítróttarhøllin var tikin í brúk í 1980. VB-húsið varð bygt í 1978, ítróttarhøllin og VB-húsið eru bygt saman, so gangast kann ímillum báðar bygningarnar. Vágshøll verður brúkt til ymisk endamál, mest til ítrótt, men eisini til privatar veitslur, almennar móttøkur, dans og mangt annað. VB venur hondbóltur har og spælir heimadystirnir í høllini. Innandurafótbóltur verður íðkaður um veturin, flogbóltur og annar innandura ítróttur. Vágs Skúli, barnagarður, vøggustova, dagrøktin og frítíðarskúlin brúka eisini ítróttarhøllina.

## Keldur


## Ávísingar úteftir
* Heimasíðan hjá FC Suðuroy 
* Vágs Kommuna

Bólkur:Ítróttarhallir í Føroyum
Bólkur:Bygningar
Bólkur:Vágur
Vaðstelkur

**Vaðstelkur** (frøðiheiti - *Tringa glareola*) eigur í kjarrvaksnum mýrilendi ella frostmýrum úr Skandinavia yvir á meginlandið eystur í Siberia. Hann er sjáldsamur búfuglur í skotska hálendinum. Hesi seinastu árini hevur hann roynt at seta búgv í Hetlandi, Íslandi og Ytru Suðuroyggjum. Vaðstelkur er flytifulglur og er um veturin í tropiskum Afrika, og fáir síggjast í Norðuratlantshavi í flytitíðini í mai til juni og juli-sept. Hann sæst sjáldan í Íslandi og Føroyum.

  Vaðstelkur líkist einum lítlum og klæntrasligum stelki, hevur grønlig ella sum ungfuglur gullig bein og stutt og klænt nev. Hann líkist nógv flykrustelki, men kennist frá honum, av tí at vaðstelkur er morreyðari og ikki so dimmur. Sært tú upp undir veingirnar á vaðstelki, verður tú varur við, at teir eru ljósagráir, ikki myrkamorreyðir. Á bakinum líkist hann flykrustelki. Í flestu førum hevur hann týðuliga eygnarípu, eitt sindur aftur um eygað.

## Sí eisini
* Fuglar í Føroyum

Bólkur:Fuglar
Bólkur:Charadriiformes
Tjaldursgrælingur

**Tjaldursgrælingur** (frøðiheiti - *Arenaria interpres*) er væl størri enn sjógrælingur. Um summarið er hann eyðkendur av tí skjóruta litinum. Bringa, hálsur og tað mesta av høvdinum er stórflekkut svart og hvítt, bak og veingir stórflekkut dimmbrúnt og reyðbrúnt; í neðra er hann hvítur. Vetrarfuglurin og ungfuglurin eru eisini búkhvítir, men annars mest svartir við gráum ella hvítum strikum. Teir ungu eru tá eyðkendir av einum sjónskum bleikgulum liti hvørjumegin á hálsinum, teir gomlu hava henda sama litin, men so káman, at hann stundum er ringur at síggja. Tað er ein fuglur, sum livir so at siga um allan heim. Um summarið eigur hann norður á Íslandi, Grønlandi, Finnmørkini og haðan eystur, líka til Kyrrahavið møtir; um veturin er hann í Suðurevropa, Afrika, Suðuramerika, India, Avstralia og víða um oyggjarnar í Kyrrahavinum. Her hjá okkum er hann tættastur fyrra partin á sumri, og so aftur frá gomlu ólavsøku til út um veturnætur. 

Mest heldur hann seg niðri í fjøruni, ofta saman við sjógrælingum og grágrælingum, har hann titar á sínum stuttu beinum og við nevinum skumpar upp smásteinar, skeljar og tara til at finna marflugur og annað kykt. Eisini fer hann ofta niðan í bøin og hagan at bora sær eftir ormi. Í vakstrarlagi og atburði líkist hann nógv tjaldri; og tá ið hann er so langt burtur, at støddin er ring at ætla og litirnir ikki skiljast, hevur hann ikki so sjáldan verið kendur fyri tjaldur.

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Helsareyði

**Helsareyði** (frøðiheiti - *Phalaropus lobatus*) 

## Sí eisini
* Fuglar í Føroyum

Bólkur:Fuglar
Bólkur:Charadriiformes
Sundgrælingur

**Sundgrælingur** (frøðiheiti - *Phalaropus fulicarius*) 


File:Brednäbbad simsnäppa - Red phalarope - (Phalaropus fulicarius) - Ystad-2009.ogv|thumb|Sundgrælingur 2009 Ystad.
File:Phalaropus fulicarius MHNT.ZOO.2010.11.119.14.jpg|thumb| *Phalaropus fulicarius*


## Sí eisini
* Fuglar í Føroyum

Bólkur:Fuglar
Bólkur:Charadriiformes
Vendisnípa

**Vendisnípa** ella **skógsnípa** (frøðiheiti - *Scolopax rusticola*) er reydligari á liti enn mýrisnípa og nógv størri — nakað sum dúgva til støddar. Í Føroyum eigur hon ikki, men nógv í skógunum í Noregi og Svøríki. Um heystið flytur hon suður til Onglands, og møtir hon tá tráum vindi av eystri ella landsynningstømingi, so koma nakrar higar. Tær halda seg í haganum, men lítið sæst til teirra. Mýrisnípu dámar væl um dimmið, og skógsnípuni enn betur; hon er rættur náttarfuglur. Um dagin situr hon so væl fjald, at tú fært ikki eyga á hana, fyrr enn hon flýgur upp stutt frá tær. Tá skundar hon sær nakað burt og setur seg aftur líka væl fjald. Fert tú hagar, sum hon hvarv, letur hon teg ikki koma sær so nær; og heldur tú við at leita eftir henni, verður hon styggari hvørja ferð eftir aðra. Sum veturin líður fækkast tær og hvørva. Um várið, tá ið tær eru í norðurferð, koma stundum nakrar aftur, men so skjótt tær fáa lagaligan byr, leita tær burtur hiðani til heim sítt. 

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Sandgrælingur

**Sandgrælingur** (frøðiheiti - *Calidris alba, Crocethia alba, Erolia alba*) er til støddar sum fjallmurra. Her sæst hann um somu tíð sum grágrælingurin. Tá er hann á bakinum sprøklutur av gráum og hvítum og svørtum, í neðra hvítur; hálsurin er á hinum gomlu gulligur við dimmum prikkum, á ungunum mest hvítur ella bleikgulur. Hann heldur seg niðast við sjóvarmálan, stundum á hellum og klettum, men mest á sandi. Tað er spakur fuglur; ikki fyrr, enn tú ert nær hjá honum, rennur hann undan, ofta hoppandi langan veg á øðrum beini. Tað hendir seg eisini at síggja hann um várið; tá er hann øðrvísini littur, men kennist væl frá hinum grælingunum av tí, at teir hava allir eina lítla baktá, men hann onga; eisini hevur hann stytri nev enn teir. So lítil, sum hann er, er hann óføra harðvunnin og eigur einans í kaldastu londum, eitt nú norðast í Grønlandi og á oyggjunum har vestanfyri. Um veturin er hann aftur suðuri ígjøgnum, eitt nú í Avstralia og Patagonia. Ofta er tað so, at norðari eitt fuglaslag er um summarið, longur suður fer tað um veturin. 

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Grælingur

**Grælingur** (frøðiheiti - *Calidris*) 

## Slag
**Calidris alba* (Sandgrælingur)
**Calidris bairdii* (Slankugrælingur)
**Calidris canutus* (Íslandsgrælingur)
**Calidris ferruginea* (Reyðgrælingur)
**Calidris fuscicollis* (Nevstuttur grælingur)
**Calidris maritima* (Grágrælingur)
**Calidris melanotos* (Sjógrælingur)
**Calidris minuta* (Dvørggrælingur)
**Calidris temminckii* (Fjallgrælingur) 
**Limicola falcinellus* (Mórugrælingur)
**Philomachus pugnax* (Kápugrælingur)
**Tryngites subruficollis* (Roðagrælingur) 

## Sí eisini
* Fuglar í Føroyum

Bólkur:Fuglar
Bólkur:Charadriiformes
Fjallgrælingur

**Fjallgrælingur** (frøðiheiti - *Calidris temminckii*) 

## Sí eisini
* Fuglar í Føroyum

Bólkur:Fuglar
Bólkur:Charadriiformes
Terji og Føstufressar

**Terji og Føstufressar** er navnið á føroyskum tónleikabólkið við Terja Rasmussen á odda. Bólkurin gav sína fyrstu fløgu út í 1990. Hon gjørdist sera vælumtókt og hevur nú selt fleiri enn 9000 eintøk. Bólkurin útgav í 2010 sínu næstu útgávu Terji og Føstufressar 2. Sangurin "Ljóðmynd" av fyrru fløguni varð valdur til aldarinnar lag av lesarum hjá Sosialinum í 1999. Terji og Føstufressar vunnu heiðurin Planet Awards fyri ársins útgávu 2010.

## Útgávur
* Terji og Føstufressar (1990)
* Terji og Føstufressar 1 og 2 (2010)

## Manning
* *[[Terji Rasmussen]]* forsangari.
* *[[Eyðun Nolsøe]]* guitar.
* *[[Leivur Thomsen]]* guitar.
* *[[Magnus Johannessen]]* keyboard.
* *[[Arnold Ludvig]]* bass.
* *[[Rógvi á Rógvu]]* trummur.
* *[[Holger Laumann]]* saxofone.
* *[[Rúna á Heygum]]* sangari.

## Keldur

* http://rateyourmusic.com/artist/terji_and_fostufressar Rateyourmusic.com
* http://terji.net/utgavur.html  Terji.net
* http://planet.portal.fo/?lg=75552 Portal.fo

Bólkur:Føroyskir tónleikabólkar
Bólkur:Planet Awards vinnari
Terji og Føstufressar (1990)

**Terji og Føstufressar** er fyrsta útgávan hjá bólkinum av sama navnið. Fløgan var tikin upp og ljóðblandað í LT Studio í sep. 1989 av Herluf Sørensen. Húsan gjørdi Anker Eli Petersen.

## Løg

# Lívið er okkara gáta (orð: Eyðun Nolsøe, lag: Terji Rasmussen).
# Náttarlongsul (orð: Vera Bjørgvin og Terji Rasmussen, lag: Terji Rasmussen).
# Kvøld á Tinganesi (orð: Anker Eli Petersen, lag: Terji Rasmussen).
# Ljóðmynd (orð: Anker Eli Petersen, lag: Terji Rasmussen).
# Á ferð til dreymaland (orð: Anker Eli Petersen, lag: Terji Rasmussen).
# Mamma (orð: Steintór Rasmussen og Terji Rasmussen, lag: Terji Rasmussen).
# Eyðstein (orð: Rói Paturson, lag: Terji Rasmussen).
# Morgunflog (orð: Anker Eli Petersen, lag: Terji Rasmussen).
# Apokalypsa (orð: Anker Eli Petersen, lag: Leivur Thomsen).

Bólkur:Føroyskar tónleikaútgávur
Bólkur:1989
Ljóðmynd

**Ljóðmynd** er eitt lag hjá Terja og Føstufressum. Orðini eigur Anker Eli Petersen og lagið Terji Rasmussen. "Ljóðmynd" varð valdur til aldarinnar lag av lesarum hjá Sosialinum. 

Bólkur:Sangir
Bólkur:Føroyskur tónleikur
Bólkur:Føroyskar tónleikaútgávur
Hjalti Joensen

**Hjalti Joensen** er kendur sum guitarleikari í Moirae. Hann hevur eisini framført saman við Anna Faroe. Hjalti er búsitandi í Runavík. Hjalti hevur útgivið tvær fløgur saman við Øssuri Johannesen.

## Útgávur
* Hjalti Joensen & Øssur Johannesen
* Øssur Johannesen & Hjalti Joensen 2
* Hjalti Joensen & Øssur Johannesen 2 vetrarkvöld í Runavík & Klaksvík 

## Keldur


## Ávísing úteftir
*YouTube.com

Bólkur:Føroyskir tónleikarar
Bólkur:Føroyskir guitarleikarar
Sangir úr náttini

**Sangir úr náttini** er onnur útgávan hjá bólkinum Moirae. Fløgan varð tikin upp í Jakzak Studio apríl/mai 1998 av Jón McBirnie, og varð útgivin sama árið. Ljóðblandað: Flemming Rasmussen, Sweet Silence Studio. Húsan gjørdi Anker Eli Petersen. 

## Løg

# Brillumenn
# Flúgvandi Hollendarin
# Kom og far
# Hvussu kann eg vita?
# Náttardráttur
# Tað er morgun
# Omaneftir, niðaneftir
# Mamma
# Dansurin
# Hvar eru tey nú?

Bólkur:Føroyskar tónleikaútgávur
Bólkur:1998
Dvørggrælingur

**Dvørggrælingur** (frøðiheiti - *Calidris minuta*) er bert 14 - 15,5 cm, og er ein av teimum minstu grælingunum. Hann eigur norðaliga á frostmýrunum og er í vetrarvist í Afrika. Dvørggrælingur minnir um sandgræling, men er minni. Nevið er stutt, kroppurin rundvaksin. Ofta er hann saman við øðrum nærskyldum fugli, og tá sæst skilliga, at hann til dømis er væl minni enn fjallmurra. Hann er einasti grælingur, tá ið hugsað verður um støddina, sum er regluliga í Norðuratlantshavi, men hinir smærru grælingarnir koma eisini henda vegin. Dvørggrælingur er tó sera sjáldsamur hjá okkum. 

Fáir dvørggrælingar síggjast í skotsku oyggjaflokkunum, har hann sæst saman við øðrum grælingum, tá ið teir flyta um heystið. Í Íslandi og Føroyum er dvørggrælingurin sjáldsamari. Hann eigur í Ásia og Evropa norðarlaga í frostmýrunum og flytur um Vesturevropa um heystið.

## Sí eisini
* Fuglar í Føroyum

Bólkur:Fuglar
Bólkur:Charadriiformes
Íslandsgrælingur

**Íslandsgrælingur** (frøðiheiti - *Calidris canutus*) 

## Sí eisini
* Fuglar í Føroyum

Bólkur:Fuglar
Bólkur:Charadriiformes
Grandma's Basement

Grandma's Basement er ein tónleikabólkur úr Klaksvík. Hann spælir rock og syngur á føroyskum. Klaksvíksbólkurin byrjaði, sum navnið eisini sipar til, í kjallarinum hja Ommu Thorvald, trummusláarinum. Grandma's Basement spælir sín egna tónleik, og sjangran er poppur/rokkur. Bólkurin spælir eisini coverløg, sum "All That Rain", osfr. Higartil hevur bólkurin spælt í Klaksvíkar Klubba (Club 700 nú), Mentanarhúsinum í Fuglafirði, Summarfestivalinum, KÍ-høllini, Badmintonhøllini í Klaksvík og VB-húsinum í Vági. Bólkurin hevur eisini verið spældur í útvarpinum, og sangurin "Hon Fær Ongantíð Nokk" lá nr 1 á 15 Teimum Bestu í 6 vikur.

## Manning

Limir í bólkinum: 

* Jón Jacobsen, sangur
* Hans Andrias Jacobsen, gittar og sangur
* Rógvi Olsen, gittar og sangur
* Jóannes Viðbjørg, bassur
* Símun í Heimustovu, gittar og sangur
* Thorvald Danielsen, trummur

## Heiður
* Planet Awards 2010 heiðursløn fyri *Ársins sang*, sum var "*Hon fær ongantíð nokk*"

## Keldur


Bólkur:Føroyskir tónleikabólkar
Bólkur:Planet Awards vinnari
Leikalund

**Leikalund** er handil í gomlu handilshølunum hjá kongiliga einahandlinum úti í Klaksvík. Í dag er Leikalund ein bóka- og fløguhandil. Handilshølini húsast undir sama taki sum Norðoya Forminnissavn og Spaniastova. 

## Slóðir

* Norðoya Fornminnasavn .

Bólkur:Føroyskar fyritøkur
Slankugrælingur

**Slankugrælingurr** (frøðiheiti - *Calidris bairdii*) 

## Sí eisini
* Fuglar í Føroyum

Bólkur:Fuglar
Bólkur:Charadriiformes
Sjógrælingur

**Sjógrælingur** (frøðiheiti - *Calidris melanotos*) er nakað sum stari til støddar, kýpin á vøkstri og krikastuttur. Á vetri er hann dimmgráur um høvur og háls, á bakinum næstan svartur við smølum ljósum smástrikum, í neðra hvítur við dimmum blettum. Á sumri er hann brún- og svartflekkutur omaná. Vetur, vár og heyst heldur hann seg í stórum flokkum niðri í fjøruni. Á flóð situr hann oman fyri sjóvarmálan og hvílir seg; men tá ið nakað er fjarað, titar hann um niðri á hellunum at leita sær eftir æti í gjarinum og taranum og veður so langt, sum føturnir grynna. Men vátur vil hann ikki vera — runar upp móti búkinum, er hann knappur at lætta sær á flog. Málið er eitt mjúkt "tviit", men tað hoyrist ikki ofta. Sera spakur er hann; tá ið fólk nærkast, verður hann ofta sitandi, um aðrir fuglar, hann er saman við, flúgva burtur; ja, stundum fer hann ikki á flog, fyrr enn tú ert bara favn frá honum. Um halvarðsøku rýmir hann úr fjøruni. Summir fara niðan í fjøllini her í Føroyum at fáa sær ungar. Men har síggjast so fáir, at summir fara ivaleyst til onnur lond, Íslands ella Grønlands kanska. 

Eggini eru oftast 4, hendir seg 3. Tey eru morgrá, ofta við grønligum dámi, og hava dimmar blettir, so tey eru ring at skilja frá eyri ella mosa. Spøk sum hon er, verður bøgan liggjandi á reiðrinum, til tú ert nær hjá. Men tá lemjir hon seg illa, baksar fram eftir jørðini, flagsandi við øðrum veinginum, meðan hin hongur, sum hann skuldi verið snaraður úr lið ella avstøktur; illa haltar hon, og ofta dettur hon á aðra liðina, so tú ivast ikki í, at hon er bæði veingjabrotin og beinbrotin. Rennur tú eftir henni, fært tú hana skjótt aftur; men í tí tú rættir hondina til at taka hana, ger hon, við sama neyðarsliga lagi, eitt kvikt rensl nakrar favnar fram; og so byrjar sami leikur av nýggjum, til hon heldur seg vera komna nóg langt. Tá flýgur hon í loft frísk og ferðug, so tú sært, at hon hevur bara viljað lokkað teg burtur frá reiðrinum. Dúnungin er dimmur við hvítum prikkum. Í hoyna koma teir aftur oman í fjøruna, og tá ið so eisini hinir koma norðan úr londunum, hava vit aftur teir stóru flokkarnar, sum eru so hugnaligir at síggja her allan veturin, líka fúsir og raskir í øllum kavarokinum.

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Grágrælingur

**Grágrælingur** (frøðiheiti - *Calidris maritima*) er longri enn sjógrælingur, men meiri klænvaksin. Um summarið er hann vakurt reyðbrúnur frá øsinum og so allan vegin í neðra aftur at velinum. Men tá sæst hann ikki her. Hann eigur langt norðuri í kuldanum, eitt nú í Grønlandi. Higar kemur hann í miðjum augusti og sæst so til nakað út í september. Tá eru teir gomlu gráir omaná, ungarnir sprøklutir; men nakað burturfrá vísa allir seg gráir, samlittir við sandin. Og á sandinum hava teir tilhald sítt. Men stuttur er steðgur teirra her í Føroyum; áðrenn hálvan september fara teir avstað til Suðurevropa og Norðurafrika.

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Jói

**Jói** (frøðiheiti - *Stercorarius pomarinus*) er væl størri enn vanligi kjógvin. Á bakinum er hann grábrúnur; hálsurin er hvítur, gulligur niður frá vangunum; næstan allir eru bringuhvítir.  Snældufjaðrarnar eru breiðari í aftara enda og soleiðis snaraðar, at tá ið fuglurin situr, liggur fremri endin av teimum flatur, meðan á aftara enda vendir annar jaðarin beint upp og hin niður. Úti á havi jagstrar hann ofta ritur; snúiligur, sum hann er, kastar hann sær ofta á liðina, og tá er snældan øll kløn at síggja; kvikur vendir hann sær á, bakið upp, og í stundini sýnist snældan at fáa ein knøtt á endan. Á land kemur hann ikki. Hann eigur einans norðuri í kuldanum. Um veturin flytur hann suður í lýggjari sjógv. 

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Kjógvi

**Kjógvi** (frøðiheiti - *Stercorarius parasiticus*) er nakað størri enn tjaldur. Flestu eru bara brúnir, men summir eru búkhvítir, teir eru kallaðir **hvítkjógvar**. Báðir eru tó sama slagið. Stundum eru tveir makar báðir brúnir, stundum er annar brúnur og hin hvítkjógvi, og stundum eru báðir hvítkjógvar. Kemur fólk um vegir, har sum hann eigur, kastar hann seg niður á vøllin og lemjir seg, sum hann skuldi verið veingjabrotin; koma tey nærri at reiðrinum, flýgur hann í loft og skjýtur seg við ferð niður yvir tey, til at sláa tey við veingjunum. Hann ger sær reiðrið har, sum væl av øðrum fugli eigur um vegir, tí hann etur bæði egg og ungar og er yvirhøvur ein ræðuligur ránskroppur. Mýrisnipu skjýtur hann seg niður á, sum hon liggur á reiðrinum, og tað so hart, at sleppur hon sær ikki undan, so verður hon ryggbrotin. Snúiligur er hann í lofti, so flestu hagafuglar noyðast at lúta fyri honum; men spógvin er enn snúiligari, og tuskar hann av, til hann má dvína. Úti á sjónum eltir hann ritu, berjir hana við veingjum og nevi, til hon má spýggja upp tann matin, hon hevur í kjósini, og tað loftar hann so og svølgir. Hann verpur 2 ella 3 brúnlig ella grønlig egg við dimmum blettum og vermir ½4ðu til 4 vikur. Ungarnir eru fyrst morgráir, brúnflekkutir, tá ið teir eru floygdir. Úr sama reiðri koma stundum ein hvítkjógvi og ein dimmur. Um veturin fer hann suður at heitum londum og heldur seg har úti á opnum havi.

## Sí eisini
* Fuglar í Føroyum

## Kelda


Bólkur:Fuglar
Bólkur:Charadriiformes
Snældukjógvi

**Snældukjógvi** (frøðiheiti - *Stercorarius longicaudus*) er minstur av kjógvunum. 
Navnið hevur hann av tí avbæra longu snælduni. 
Liturin er nakað sum á øðrum kjógvum. Hann sæst úti á havi um somu leiðir sum jóin, men er sjaldsamari. Hann tekur sær føði úr sjónum, og er ikki so grammur eftir rituni sum hinir báðir. Heimstað hansara er Finnmørkin og so eystur eftir. Um veturin heldur hann seg uttan fyri strendur Evropa, suður at Miðjarðarhavinum.

## Sí eisini
* Fuglar í Føroyum

## Keldur

* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Mási

**Fiskimási** (frøðiheiti - *Laridae*), vanliga bara kallaður **mási**, er heldur størri enn likka. Á kápuni er hann grábláur. Um strendur og firðir okkara er hann allan veturin at síggja. Allur másafuglur í Føroyum er gráur ella bláligur á bakinum. Likka reiðrast niðri í haganum. Hon er flytifuglur og heldur til við strendurnar í Portugal og Marokko um veturin. Fiskimási og svartbakur síggjast ofta saman við likku.

Bakur, eisini nevndur svartbakur, er størstur av másunum og líkist likku í útsjónd. Fiskimási og bakur reiðrast ofta í homrum og onkuntíð í bølum á grasfløtum. Fiskimási og flest allir bakar eru støðufuglar. Bakur og fiskimási drepa nógvan sjófugl, serliga ritu og lunda.

## Sløg
* *Larus argentatus* (Fiskimási)
* *Larus atricilla* (Láturmási)
* *Larus canus* (Skatumási)
* *Larus glaucoides* (Lítil valmási)
* *Larus hyperboreus* (Valmási) 
* *Larus pipixcan* (Heygsmási)
* *Chroicocephalus philadelphia* (Hattarmási)
* *Chroicocephalus ridibundus* (Fransaterna) 
* *Hydrocoloeus minutus* (Dvørgmási)
* *Ichthyaetus melanocephalus* (Høvuðsvartur mási)
* *Pagophila eburnea* (Ísmási)
* *Rhodostethia rosea* (Brandmási) 
* *Xema sabini* (Ternumási)

## Sí eisini
* Fuglar í Føroyum

Bólkur:Fuglar
Bólkur:Charadriiformes
Sæðingur

**Sæðingur** (frøðiheiti - *Larus delawarensis*) 

## Sí eisini
* Fuglar í Føroyum

Bólkur:Fuglar
Bólkur:Charadriiformes
Skatumási

**Skatumási**/**Skata** (frøðiheiti - *Larus canus*) er av teimum lítlu másasløgunum, lítið størri enn rita. Føturnir hava ein grønligan lit, og nevið er grøngult; annars líkist hon ritu í útsjónd. Í Noregi eigur hon í hópatali. Í Føroyum hevur hon altíð verið ein sjaldsamur fuglur, mangastaðni ókend. Í seinnu tíðini hevur sæst meir til hennara og í summum støðum er hon nú farin at eiga í haganum. Eggini eru á liti og stødd sum rituegg. Dúnungin er gulgráur við svørtum prikkum, ungfuglurin gráflekkutur. Í bygdum, sum hon leingi hevur verið kend, er hon nevnd skatumási ella skata; summstaðni er hon nevnd gneggjus. Í  nøkrum støðum, har hon er nýkomin, vita teir einki navn til hennara. Og í einstøkum bygdum er hon kallað fransaterna, men tað má vera av misgáum. Ritu líkist hon; ikki um nakrar vegir er hon lík ternu, so tað er ótrúligt, at teir gomlu skuldu farið at givið henni eitt ternunavn. — Tað er eingin fagnaðargestur at fáa. Hann tekur egg og ungar frá øðrum hagafuglum; fram við lundaurðum jagstrar hann sildberan, til hann má sleppa sildini, og ikki er tað sørt, hann tekur av pisum, fyrst tær koma út úr holuni.

## Sí eisini
* Fuglar í Føroyum

## Keldur
* Mikkjal á Ryggi: Fuglabókin, Dýralæra II. 1951.

Bólkur:Fuglar
Bólkur:Charadriiformes
Fiskimási

**Fiskimási** (frøðiheiti - *Larus argentatus*) er heldur størri enn likka. Á kápuni er hann grábláur. Um strendur og firðir okkara er hann allan veturin at síggja. Hann verpur nakað fyrr enn likkan, eina viku ella tvær, eftir sum veðrið fellur. Helst velur hann sær brattan haga til bústað, ofta røkur millum smáar hamrar, tó síggjast reiður hansara eisini á sløttum haga. Eggini eru so lík likkueggjum, at mesti parturin kennist ikki at - tey allarstørstu eru másaegg, tey allarminstu eru likkuegg, miðalstøddin kann líka væl vera annað sum hitt. 28 dagar vermir hann, hendir seg 27, eisini 29. Dúnungarnir kennast ikki frá likkuungum. Teir verða føddir bæði av sjógvi og landi, og másin er rættur eggjatjóvur. Við reiður hansara liggja skøl av havhestaeggi, lomvigareggi, lundaeggi, harafturat skræða og fjaðrar av kongafiski, bein av stórum krabbum, brot av gágguskeljum. o.á. Másin hevur havt orð fyri nú og tá at drepa okkurt smálamb, og hevði nógv verið til av honum, mundi hann verið verri enn likkan. 

## Sí eisini

* Fuglar í Føroyum

Bólkur:Fuglar
Bólkur:Charadriiformes
Valmási

**Valmási** (frøðiheiti - *Larus hyperboreus*) er lítið minni enn bakur. Kápan er bleikt gráblá og veingjabroddarnir hvítir. Veingirnir røkka at siga einki aftur um velið. Føturnir eru gulir. Hann eigur víða um í teimum køldu Íshavslondunum. Ísland man vera sunnasta heim hansara. Har verpur hann mest í bjørgunum og sigst at vera verri fyri bjargafuglin enn bakur. Um veturin reikar hann víða um. Tá sæst hann av og á í Føroyum, mest skurin; hann er bleikt morflekkutur, nógv bleikari enn svartbaksskurin.

## Kelda


## Sí eisini
* Fuglar í Føroyum

Bólkur:Fuglar
Bólkur:Charadriiformes
Láturmási

**Láturmási** (frøðiheiti - *Larus atricilla*) 

## Sí eisini
* Fuglar í Føroyum

Bólkur:Fuglar
Bólkur:Charadriiformes